Øvre Nanset

«Øvre Nanset» er en bygning i 1700-talls stil med halvalmet tak på Nanset i Larvik kommune. Adressen er Bjørnsons vei 5.

 Historie 
Den ble oppført midt på 1800-tallet av skipsreder Peder J. Berg. I 1873 ervervet Larvik-kjøpmannen M. Mathiesen (forfatteren Sigurd Mathiesens far) eiendommen. Han solgte den i 1877.

Cirka 1915-1921 tilhørte Øvre Nanset Larvik Bad. Under spanskesyken i 1918 ble bygningen anvendt som epidemilasarett. I 1921 kjøpte Hedrum kommune eiendommen. Den ble benyttet som lærerbolig.

Høsten 1941 foreslo ordfører Martin Ringdal (Nasjonal Samling) å samle sin sentraladministrasjon på Øvre Nanset, men planene ble ikke realisert før frigjøringen. 

I dag rommer bygningen eldresenter (Øvre Nanset Eldresenter) og barnehage.

 Kilder 
Nyhus, Per: Larvik A-Å, s. 49
Larvik Dagblad

Kategori:Larviks historie
Kategori:Byggverk i Larvik